EkBass/fiwiki-20250220-pages-articles huggingface dataset:
Timanttiliiga 2017

Vuoden 2017 Timanttiliiga oli neljäntoista yleisurheilukilpailun sarja. == Osakilpailut 2017 == Päivä Kilpailu Stadion Kaupunki Maa MM-kisat järjestetty Kesäolympialaiset järjestetty 5.5. Qatar Athletic Super Grand Prix Qatar SC Stadium Doha 2019 13.5. Shanghai Golden Grand Prix Shanghai Stadium Shanghai 26.5. Prefontaine Classic Hayward Field Eugene 2022 8.6. Golden Gala Rooman olympiastadion Rooma 1987 1960 15.6. Bislett Games Bislett Stadion Oslo 18.6. DN Galan Tukholman olympiastadion Tukholma 1912 1.7. Meeting Areva Stade de France Saint-Denis 2003 2024 6.7. Athletissima Stade Olympique de la Pontaise Lausanne 9.7. London Grand Prix Lontoon olympiastadion Lontoo 2017 2012 16.7. Meeting International Mohammed VI d’Athlétisme de Rabat Prince Moulay Abdellah Stadium Rabat 21.7. Herculis Stade Louis II Fontvieille 20.8. Aviva Birmingham Grand Prix Alexander Stadium Birmingham 24.8. Weltklasse Zürich Letzigrund Zürich 1.9. Memorial van Damme Kuningas Baudouinin stadion Bryssel Lähde == Lähteet == == Aiheesta muualla == * Viralliset kotisivut Luokka:Vuoden 2017 yleisurheilu Luokka:Timanttiliiga
Kaarle Emanuel I

Kaarle Emanuel I (, myös Emanuel Suuri; 12. tammikuuta 1562 – 26. heinäkuuta 1630) oli Savoijin herttua vuodesta 1580. Hän sai mainetta Savoijin valtaa ja asemaa vahvistaneena valtiomiehenä ja soturina. == Elämä ja ura == Kaarle Emanuel tuli isänsä Emanuel Filibertin seuraajaksi vuonna 1580. Hän jatkoi isänsä politiikkaa, jossa hän hyödynsi Ranskan ja Espanjan kilpailua laajentaakseen valtakuntaansa. Hänen kolme tärkeintä tavoitettaan olivat Geneven, Saluzzon ja Monferraton valloittaminen. Saluzzon hän onnistui valloittamaan Ranskalta vuonna 1588. Hän sekaantui Ranskan uskonsotiin ja taisteli myös Bernin ja muiden sveitsiläisten kantonien kanssa, ja Ranskan Henrik III:n murhan jälkeen vuonna 1580 hän pyrki Ranskan valtaistuimelle. Vuonna 1590 hän lähetti sotajoukon Provenceen katolisen liigan puolesta, mutta vuoden 1593 rauha, jossa Henrik Navarralainen tunnustettiin Ranskan kuninkaaksi, päätti hänen pyrkimyksensä. Ranskan ja Espanjan välisessä sodassa Kaarle asettui jälkimmäisen puolelle vaihtelevalla menestyksellä. Lyonin rauhassa vuonna 1601 hän luopui lopulta kaikista Rhônejoen takaisista alueista, mutta Savoijin Saluzzon hallinta vahvistettiin sopimuksessa. Sitten hän suunnitteli uutta yritystä Geneveä vastaan, mutta hänen yrityksensä valloittaa kaupunki Espanjan avulla vuonna 1602 epäonnistui täydellisesti. Bruzolon sopimuksessa huhtikuussa 1610 Kaarle Emanuel liittoutui ranskalaisten kanssa Espanjan ja Itävallan Habsburgeja vastaan vastineeksi luvasta valloittaa Lombardia. Vaikka Henrik IV:n salamurha keskeytti tämän liiton, Kaarle Emanuel valtasi Mantovan herttuakunnalle vuodesta 1536 kuuluneen Monferraton herttuakunnan espanjalaisilta vuonna 1613 (Mantovan perimyssota (1613–1617)). Espanjalaiset tunkeutuivat herttuakuntaan Lombardian puolelta, ja vaikka Kaarle Emanuel kärsi useita tappioita, hän saavutti joitakin voittoja, mutta vuonna 1618 hän joutui luopumaan Monferratosta. Kolmikymmenvuotisessa sodassa Kaarle Emanuel tavoitteli saksalais-roomalaisen keisarikunnan kruunua vuonna 1619 mutta ilman menestystä. Vuonna 1628 hän oli liittoutunut Espanjan kanssa sodassa Ranskaa vastaan. Ranskalaiset hyökkäsivät herttuakuntaan ja valtasivat sen, eikä Espanja tullut apuun. Kaarle Emanuel taisteli epätoivoisesti mutta sairastui Saviglianossa ja kuoli vuonna 1630. Hänen seuraajakseen tuli hänen ja Espanjan infanta, prinsessa Catalina Micaelan (1567–1597) poika Viktor Amedeus I. Puoliso Catalina Micaela oli Espanjan kuningas Filip II:n ja hänen kolmannen vaimonsa Elisabet Valois'n (1546–1568) nuorempi tytär. == Lähteet == == Aiheesta muualla == Luokka:Hallitsijat Luokka:Italialaiset henkilöt Luokka:Vuonna 1562 syntyneet Luokka:Vuonna 1630 kuolleet
Halldóra Mogensen

Halldóra Mogensen (s. 11. heinäkuuta 1979) on islantilainen piraattipuolueen poliitikko, joka on toiminut kansanedustajana Alþingissä vuodesta 2016 lähtien. Vuosina 2017–2018 hän toimi puolueensa puheenjohtajana. Halldóra syntyi Reykjavíkissä. Hän opiskeli muotisuunnittelua Scuola Lorenzo de’ Medicissä Firenzessä ja Islannin taidekorkeakoulussa, minkä jälkeen hän työskenteli matkailualalla. Vuoden 2016 parlamenttivaaleissa hänet valittiin Alþingiin Reykjavíkurkjördæmi norður -vaalipiiristä. Vuosina 2017–2018 hän toimi piraattipuolueen puheenjohtajana, ja vuosina 2019–2020 ja 2021–2023 hän toimi piraattipuolueen parlamenttiryhmän puheenjohtajana. Vuosina 2017–2019 hän toimi Alþingin hyvinvointivaliokunnan puheenjohtajana. == Lähteet == Luokka:Vuonna 1979 syntyneet Luokka:Elävät henkilöt Luokka:Islantilaiset poliitikot Luokka:Puolueiden puheenjohtajat
Olivia Hussey

Olivia Hussey (o.s. Osuna) (17. huhtikuuta 1951 Buenos Aires, Argentiina – 27. joulukuuta 2024) oli englantilainen näyttelijä. == Elämä ja ura == Huessey syntyi Buenos Airesissa. Hän oli argentiinalaisen oopperalaulaja Andrés Osunan ja englantilaisen Joy Osunan ensimmäisen lapsi. Hän sai katolisen kasvatuksen. Hän muutti Lontooseen 8-vuotiaana. Perje muutti Lontooseen, kun Olivia oli seitsemänvuotias. Hussey teki 15-vuotiaana ensiesiintymisensä West Endillä näytelmässä The Prime of Miss Jean Brodie. Hänet löydettiin sieltä italialaisen Franco Zeffirellin ohjaamaan Romeoon ja Juliaan. Elokuvasta tuli suosittu, ja sen pääosapari Juliaa näytellyt Hussey ja Romeota näytellyt Leonard Whiting tekivät siinä läpimurtonsa. Kumpikin heistä sai 1969 Golden Globen parhaina uusina näyttelijöinä. Romeossa ja Juliassa oli jo aikanaan kohua herättänyt Husseyn ja Whitingin alastonkohtaus. Hussey ja Whiting nostivat siitä 2018 oikeusjutun, jossa he syyttivät Paramountia seksuaalisesta hyväksikäytöstä ja alastonkuvien levittämisestä. Hussey kertoi, ettei ollut koskaan hyväksynyt alastomuutta, mutta oli kokenut kuvauksissa, ettei voisi kieltäytyä. Hussey ja Whiting hakivat yli 500 miljoonan dollarin vahingonkorvauksia, mutta tuomari hylkäsi jutun 2023 eikä pitänyt alastonkohtausta seksuaalisesti liiallisen vihjailevana. Husseyllä oli pääroolit elokuvissa All the Right Noises ja Kosto Mafialle. Sitten hän teki kauhuelokuvan Musta joulu (1974), jota pidetään slasher-elokuvien edeltäjänä. Hussey sai mainetta ”huutokuningattarena” näyteltyään myös televisioelokuvassa Psyko IV, jossa hänellä oli Norman Batesin äidin rooli. Hussey palasi Zeffirellin ohjaukseen minisarjassa Jeesus Nasaretilainen (1977), missä hän näytteli Neitsyt Mariaa. Vuonna 1978 hän näytteli elokuvassa Kuolema Niilillä. Vuonna 2003 hän näytteli Äiti Teresaa elokuvassa Mother Teresa of Calcutta. Husseystä tuli viimeisinä vuosinaan myös ääninäyttelijä, ja hän esiintyi monissa videopeleissä. Hänen pelejään ovat muun muassa Star Wars: Rogue Squadron ja Star Wars: The Old Republic. == Yksityiselämä == Hussey meni naimisiin Dean Paul Martinin kanssa vuonna 1971. He saivat pojan vuonna 1973. He erosivat vuonna 1978, mutta pysyivät ystävinä. Martin kuoli vuonna 1987 lento-onnettomuudessa. Vuosina 1980–1989 Hussey oli naimisissa japanilaisen laulajan Akira Fusen kanssa. Heillä on yksi poika, Maximilian Hussey Fuse (s. 1983). Husseyllä diagnosoitiin rintasyöpä vuonna 2008, jonka takia hänen molemmat rintansa poistettiin. Syöpä uusiutui vuonna 2018. Hussey kuoli 73-vuotiaana 27. joulukuuta 2024. == Lähteet == Luokka:Englantilaiset näyttelijät Luokka:Vuonna 1951 syntyneet Luokka:Vuonna 2024 kuolleet
Helga Vala Helgadóttir

Helga Vala Helgadóttir (s. 14. maaliskuuta 1972) on islantilainen sosiaalidemokraattista liittoa edustava poliitikko, joka toimi kansanedustajana Alþingissä vuosina 2017–2023. Helga Vala syntyi Reykjavíkissä. Hän valmistui vuonna 1998 näyttelijäksi Islannin teatterikoulusta, minkä jälkeen hän työskenteli näyttelijänä sekä media- alalla. Vuonna 2009 hän valmistui oikeustieteen kandidaatiksi Reykjavíkin yliopistosta, ja vuonna 2011 hän valmistui oikeustieteen maisteriksi ja sai asianajajaluvan, minkä jälkeen hän työskenteli lakimiehenä. Lakimiehen työssään hän erikoistui maahanmuuttajien ja perheiden asioihin. Hän on auttanut myös perhe- ja seksuaaliväkivallanuhreja. Vuosina 2008–2010 hän toimi sosiaalidemokraattisen liiton Reykjavíkin paikallisyhdistyksen puheenjohtajana. Vuosina 2012–2013 hän toimi valtiosääntöoikeuden opettajana Reykjavíkin yliopistossa. Vuoden 2017 parlamenttivaaleissa hänet valittiin Alþingiin Reykjavíkurkjördæmi norður -vaalipiiristä. Vuosina 2017–2019 hän toimi Alþingin perustuslaki- ja valvontavaliokunnan puheenjohtajana ja vuosina 2019–2021 hyvinvointivaliokunnan puheenjohtajana. Vuosina 2021–2022 hän toimi puolueen parlamenttiryhmän puheenjohtajana. Helga Vala erosi Alþingistä syyskuussa 2023. Hänen tilalleen nousi Dagbjört Hákonardóttir. == Yksityiselämä == Helga on naimisissa Grímur Atlasonin kanssa. Heillä on neljä lasta. Koripalloilija Ásta Júlía Grímsdóttir on heidän tyttärensä. == Lähteet == Luokka:Vuonna 1972 syntyneet Luokka:Islantilaiset poliitikot Luokka:Asianajajat Luokka:Elävät henkilöt
Kymen Charterline

Kymen Charterline Oy on vuonna 1996 perustettu linja-autoalan yritys, jonka kotipaikkana on Kouvola. Kymen Charterline kuuluu Bussimatkatoimisto- konserniin, johon kuuluu myös Lappeenrantalainen E. Rantanen Oy. Kymen Charterlinen päävarikko sijaitsee Kouvolan Lehtomäessä. Muut toimipisteet ja varikot sijaitsevat Haminassa, Järvenpäässä, Kuopiossa, Sotkamossa, Kotkassa, Imatralla sekä pääkaupunkiseudun alueella. Kymen Charterline ajaa tilaus- ja matkailuliikennettä, vakiovuoroja Etelä-Karjalassa ja Kymenlaaksossa, Kouvolan keskustan palveluliikennettä sekä koulukyytejä. Vuonna 2021 yritys työllisti 54 henkilöä. == Lähteet == Luokka:Suomalaiset linja-autoyhtiöt Luokka:Kouvolalaiset yritykset Luokka:Kouvolan liikenne
Kristrún Frostadóttir

Kristrún Mjöll Frostadóttir (s. 12. toukokuuta 1988) on islantilainen sosiaalidemokraattisen liiton poliitikko, joka valittiin Alþingiin vuoden 2021 parlamenttivaaleissa. Vuodesta 2022 lähtien hän on toiminut puolueensa puheenjohtajana. Hän on ollut Islannin pääministeri 21. joulukuuta 2024 lähtienGovernment of Iceland: Prime Ministers Office. Kristrún syntyi Reykjavíkissä. Hän opiskeli taloustiedettä Islannin yliopistossa ja valmistui kandidaatiksi vuonna 2011. Vuonna 2014 hän suoritti taloustieteen maisterintutkinnon Bostonin yliopistossa ja vuonna 2016 taloustieteen ja kansainvälisen rahoituksen maisterintutkinnon Yalen yliopistossa. Opiskeluaikanaan hän työskenteli Islannin keskuspankissa vuosina 2009–2010. Vuosina 2011–2012 hän työskenteli Arion bankilla ja vuosina 2013–2014 toimittajana Viðskiptablaðiðilla. Vuosina 2015–2017 hän työskenteli Morgan Stanleyllä New Yorkissa ja Lontoossa. Vuosina 2018–2020 hän toimi opettajana Islannin yliopiston taloustieteellisessä tiedekunnassa. Vuosina 2018–2021 hän toimi Kvika bankin pääekonomistina. Vuoden 2021 parlamenttivaaleissa hänet valittiin Alþingiin Reykjavíkurkjördæmi suður -vaalipiiristä. Vuonna 2022 hänet valittiin Sosiaalidemokraattisen liiton puheenjohtajaksi. == Lähteet == == Aiheesta muualla == Luokka:Islannin puolueiden puheenjohtajat Luokka:Islannin pääministerit Luokka:Vuonna 1988 syntyneet Luokka:Elävät henkilöt
Brattelin II hallitus

Brattelin II hallitus oli Norjan hallitus 16. lokakuuta 1973 – 15. tammikuuta 1976. Se oli Työväenpuolueen muodostama vähemmistöhallitus. ==Ministerit== Pääministeri * Trygve Bratteli Ulkoministeri * Knut Frydenlund Maatalousministeri * Thorstein Treholt Oikeusministeri * Inger Louise Valle Valtiovarainministeri * Per Kleppe Kirkko- ja opetusministeri * Bjartmar Gjerde Puolustusministeri * Alv Jakob Fostervoll Ulkomaankauppa- ja merenkulkuministeri * Jens Evensen 16.10.1973–27.9.1974 * Einar Magnussen 27.9.1974–15.1.1976 Merioikeusministeri * Jens Evensen 27.9.1974–15.1.1976 Elinkeinoministeri * Ingvald Ulveseth Kuluttaja- ja hallintoministeri * Odd Sagør Liikenne- ja viestintäministeri * Annemarie Lorentzen Kalastusministeri * Eivind Bolle Kunta- ja työministeri * Leif Aune Sosiaaliministeri * Sonja Ludvigsen 16.10.1973–16.4.1974 * Tor Halvorsen 16.4.1974–15.1.1976 Ympäristöministeri * Tor Halvorsen 16.10.1973–6.9.1974 * Gro Harlem Brundtland 6.9.1974–15.1.1976 ==Lähteet== Luokka:Norjan hallitukset
Thorstein Treholt

Thorstein Treholt (13. huhtikuuta 1911 Skoger – 17. maaliskuuta 1993) oli norjalainen työväenpuolueen poliitikko. Hän istui suurkäräjillä vuosina 1958–1977 ja toimi Norjan maatalousministerinä 1971–1972 sekä 1973–1976. Vuosina 1976–1982 hän oli Opplandin maaherra. Treholtin poika, virkamies Arne Treholt, tuomittiin vuonna 1985 vakoilusta Neuvostoliiton ja Irakin hyväksi. ==Lähteet== ==Aiheesta muualla== * Thorstein Treholt Norjan suurkäräjien verkkosivuilla Luokka:Norjan maaherrat Luokka:Norjan maatalousministerit Luokka:Vuonna 1911 syntyneet Luokka:Vuonna 1993 kuolleet
Østlandets Blad

Østlandets Blad (vuosina 1908–1919 Øieren) on norjalainen vuonna 1908 perustettu paikallislehti, jonka toimitus on Skissä. Lehti ilmestyy kolmesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet
Betty Boothroyd

Betty Boothroyd (8. lokakuuta 1929 Dewsbury, Länsi-Yorkshire, Britannia – 26. helmikuuta 2023 Cambridge, Britannia) oli brittiläinen poliitikko, joka toimi Yhdistyneen kuningaskunnan alahuoneen puhemiehenä vuosina 1992–2000. Tätä ennen hän istui alahuoneessa työväenpuolueen kansanedustajana. Vuonna 2001 hänet aateloitiin paronittareksi ja nimitettiin ylähuoneeseen. Boothroyd syntyi Dewsburyssä Länsi-Yorkshiressä. Hänen vanhempansa olivat tekstiilityöläisiä. Hän työskenteli tanssijana, mutta joutui lopettamaan tanssiuransa jalkatulehduksen takia. Sittemmin hän toimi työväenpuolueen kansanedustajien Barbara Castlen ja Geoffrey de Freitasin sihteerinä ja matkusti Yhdysvaltoihin kampanjoidakseen John F. Kennedyn presidentinvaalikampanjassa. Myöhemmin hän työskenteli useiden korkea- arvoisten työväenpuolueen poliitikkojen sihteerinä ja avustajana. Vuosina 1958–1968 hän istui Lontoon Hammersmithin hallintopiirin valtuustossa. Ennen valintaansa alahuoneeseen vuonna 1973 West Bromwichin vaalipiirissä käydyssä täytevaalissa Boothroyd oli pyrkinyt alahuoneeseen neljästi vuosina 1957, 1959, 1968 ja 1970. Vuosina 1974–1975 hän toimi apulaiswhipinä valtiovarainministeriössä. Vuosina 1975–1977 hän istui Euroopan parlamentissa. Vuosina 1981–1987 hän istui työväenpuolueen puoluehallituksessa. Bernard Weatherillin tultua valituksi alahuoneen puhemieheksi vuonna 1987 Boothroyd valittin 1. varapuhemieheksi. Vuonna 1992 hänet valittiin alahuoneen ensimmäiseksi naispuoliseksi puhemieheksi. Vuonna 2000 hän erosi puhemiehen virasta ja alahuoneesta. Perinteen mukaisesti hänet aateloitiin paronittareksi ja nimitettiin ylähuoneeseen vuonna 2001. Vuonna 2005 hänet lyötiin Ansioritarikunnan jäseneksi. Boothroyd kuoli Cambridgessä Addenbrooken sairaalassa 26. helmikuuta 2023. == Lähteet == Luokka:Yhdistyneen kuningaskunnan alahuoneen jäsenet Luokka:Elinikäiset päärit Luokka:Vuonna 1929 syntyneet Luokka:Vuonna 2023 kuolleet
Ásta Júlía Grímsdóttir

Ásta Júlía Grímsdóttir (s. 2001) on islantilainen koripalloilija. Ásta Júlía 23. syyskuuta 2020 allekirjoitti kaksivuotisen sopimuksen koripalloseura Valurin kanssa. == Elämä == Ásta Júlían vanhemmat ovat Alþingin jäsen Helga Vala Helgadóttir ja Grímur Atlason. == Lähteet == Luokka:Islantilaiset koripalloilijat Luokka:Vuonna 2001 syntyneet Luokka:Elävät henkilöt
Patterinmäen raitiotunneli

Patterinmäen raitiotunneli on pikaraitiotie Raide-Jokeria varten rakennettu tunneli Helsingissä. Se alittaa Patterinmäen Pajamäen osa-alueella Pitäjänmäessä. Idässä tunneli alkaa Pitäjänmäentien ja Pajamäentien risteyksestä, ja lännessä se päättyy Arinatien eteläpuolelle. Kaksiraiteisen tunnelin pituus on 300 metriä, josta betonitunnelia on yhteensä 70 metriä. Tunnelin korkeus on 8 metriä ja leveys 11,5 metriä. Tunneli louhittiin epätavalliseen tapaan valmiiksi ennen kuin suuaukot olivat valmiit. Louhinta aloitettiin sivusuunnassa viereisen hiekkasiilon kautta. == Tekniikkaa == Tunnelissa on hahmontunnistusjärjestelmä, joka varmistaa, ettei tunneliin eksy esimerkiksi eläimiä. Jos järjestelmä tunnistaa vieraan hahmon, liikenteenohjauskeskus saa siitä ilmoituksen ja turvallisuussyistä joutuu keskeyttämään tunnelin liikenteen. Tunnelin eteläreunassa on toinen, pienempi tunneli, joka toimii pelastautumisreittinä. == Lähteet == == Aiheesta muualla == * Video matkasta tunnelin päästä päähän (YouTube) * Miksi Raide-Jokeri kulkee Patterimäen läpi? Luokka:Helsingin tunnelit Luokka:Helsingin seudun pikaraitiotiet Luokka:Pitäjänmäki
Matti Taskila

Matti Taskila (2. syyskuuta 1955 Vihanti – 2. maaliskuuta 2023 Kannus) oli suomalainen lestadiolaisvaikuttaja ja paikallispoliitikko Kannuksessa. Taskila teki päivätyönsä opetusalalla, toimien opettajana ja rehtorina. Taskila toimi myös muun muassa Kannuksen kaupunginvaltuutettuna ja Kannuksen seurakunnan kirkkovaltuutettuna. Taskila toimi Suomen Rauhanyhdistysten Keskusyhdistyksen SRK:n johtokunnan puheenjohtajana vuosina 2017–2022 ja johtokunnan hallituksessa vuodesta 2004 lähtien.Suomen Rauhanyhdistyksen entinen puheenjohtaja Matti Taskila on kuollut Yle Taskila oli myös liikkeen maallikkosaarnaaja. Hän toimi Reisjärven kristillisen opiston hallinnossa johtokunnan puheenjohtajana. Taskila toimi myös Suomen evankelis-luterilaisen kirkon kirkolliskokousedustajana vuodesta 2016 lähtien. == Lähteet == Luokka:Lestadiolaiset saarnaajat‎ Luokka:Suomalaiset opettajat Luokka:Suomen koulujen rehtorit Luokka:Kannuksen kaupunginvaltuutetut Luokka:Vuonna 1955 syntyneet Luokka:Vuonna 2023 kuolleet Luokka:Suomen evankelis-luterilaisen kirkon kirkolliskokousedustajat Luokka:Suomen rauhanyhdistysten keskusyhdistys
Hannibal Buress

Hannibal Amir Buress (s. 4. helmikuuta 1983, Chicago, Illinois, Yhdysvallat)Hannibal Buress, Rotten Tomatoes, viitattu 7.3.2023. on yhdysvaltalainen koomikko, näyttelijä ja käsikirjoittaja. == Bill Cosby -kohu == Lokakuussa 2014 Buress kutsui koomikko Bill Cosbya raiskaajaksi. Tämä kiinnitti median ja yleisön huomion Cosbyn seksuaalirikosepäilyihin, sai joukon uusia todistajia kertomaan Cosbyn teoista ja johti osaltaan Cosbyn tuomitsemiseen oikeudessa huhtikuussa 2018.Minttu Mikkonen: Koomikko Bill Cosby, 80, sai tuomion seksuaalirikoksista – voi saada jopa kymmenen vuoden vankeustuomion, Helsingin Sanomat, 26.4.2018, viitattu 6.3.2023. == Filmografia == === Elokuvat === Vuosi Elokuva Roolihahmo 2014 Naapurit Watkins 2015 Band of Robbers Rogers 2015 Daddy's Home Griff 2016 Nerdland Nörttikuningas 2016 Neighbors 2: Sorority Rising Watkins 2016 Angry Birds -elokuva Edward 2016 The Nice Guys Bumble 2016 Lemmikkien salainen elämä Buddy 2016 The Comedian Hannibal Buress 2017 Baywatch Dave 2017 Spider-Man: Homecoming Wilson 2017 The Disaster Artist Bill 2018 Blockers Frank 2018 Kiinni jäit! Kevin Sable 2018 Slice Hannibal 2019 Lemmikkien salainen elämä 2 Buddy 2021 Spider-Man: No Way Home Wilson === Televisiosarjat === Vuodet Sarja Roolihahmo Lisätietoja 2009–2010 Saturday Night Live Käsikirjoittaja 2010 Louie Hannibal 2010–2012 30 Rock Useita hahmoja Käsikirjoittaja 2012–2020 The Eric Andre Show Hannibal Buress Käsikirjoittaja, tuottaja 2013 The Mindy Project Derek 2013 High Maintenance Hannibal 2013 Bob's Burgers Hefty Jeff 2013–2015 China, IL Useita hahmoja 2014 Chozen Crisco 2014–2019 Broad City Lincoln Rice 2015 The Jim Gaffigan Show Hannibal Buress 2016 Childrens Hospital Hannibal Buress 2016 Seikkailuhetki Tuliprinssi 2016 Easy Jason 2016 High Maintenance Hannibal Buress 2017 Crashing Hannibal Buress 2017 BoJack Horseman Miles 2017 Justice League Action Michael Holt 2020 Simpsonit Finch == Lähteet == == Aiheesta muualla == * Virallinen sivusto * Virallinen YouTube- kanava * * luokka:Yhdysvaltalaiset koomikot luokka:Yhdysvaltalaiset näyttelijät luokka:Yhdysvaltalaiset televisiokäsikirjoittajat luokka:Vuonna 1983 syntyneet
Newtonilainen fluidi

Newtonilainen fluidi tarkoittaa nesteitä ja kaasuja, joiden leikkausjännitys ja leikkausnopeus ovat suoraan verrannollisia virtauksen aikana. Newtonilaiset fluidimallit kuvaavat varsin tarkasti esimerkiksi veden, etanolin ja glyserolin käyttäytymistä. Leikkausjännityksen ja -nopeuden suhdetta kutsutaan myös viskositeetiksi, joka kuvaa näin fluidin paksuutta ja kykyä vastustaa virtaamista. Leikkausjännityksellä tarkoitetaan sitä painetta, jonka samaan suuntaan kulkevat fluidikerrokset aiheuttavat toisiinsa kitkavoimien seurauksena, ja leikkausnopeus kuvaa fluidikerroksen virtausnopeutta suhteutettuna sen etäisyyteen seuraavasta fluidikerroksesta. Ei-newtonilaisten fluidien viskositeetti voi siis päinvastoin riippua leikkausjännityksestä ja -nopeudesta eli esimerkiksi vastustaa virtaamista enemmän (paksuuntua) siihen kohdistuvan voiman kasvaessa.Valtteri Viljanen (2012) Viskositeettimittausten hyödyntäminen bioetanolitehtaan suunnittelussa. Satakunnan ammattikorkeakoulu. Viitattu 6.3.2023. == Lähteet == Luokka:Virtausmekaniikka
Jelena Nikolić

Jelena Nikolić-Nenadić (; s. 13. huhtikuuta 1982 Belgrad) on serbialainen lentopalloilija ja olympiamitalisti. Nikolić kuului Serbian naisten lentopallomaajoukkueeseen vuoden 2008 olympialaisissa Pekingissä ja vuoden 2016 olympialaisissa Rio de Janeirossa. Joukkue sijoittui viidenneksi 2008 ja saavutti hopeaa 2016. MM-kilpailuissa Nikolić edusti Serbia-Montenegroa ja saavutti pronssia 2006. EM-kilpailuissa hän saavutti hopeaa 2007, kultaa 2011 ja pronssia 2015. Euroopan kisoissa hän kuului pronssia saavuttaneeseen joukkueeseen 2015. == Lähteet == == Aiheesta muualla == * Luokka:Serbialaiset lentopalloilijat Luokka:Serbialaiset olympiamitalistit Luokka:Vuonna 1982 syntyneet Luokka:Elävät henkilöt
Bazainville

Bazainville on kunta Ranskassa Yvelinesin departementissa Île-de-Francen alueella. Se sijaitsee noin 57 km Pariisista länteen. pienoiskuva|vasen|Saint- Nicolasin kirkko Kunnan keskustassa on Saint-Nicolasin kirkko. Se oli ennen 1800-lukua luostarikirkko. Luostari muutettiin yksityisasunnoksi 1800-luvulla, ja lopulta se purettiin vuonna 1944. Luostarin paikalle rakennettiin uusia rakennuksia, mutta luostarin puutarha on edelleen olemassa. ==Lähteet== ==Aiheesta muualla== Luokka:Yvelinesin kunnat
Sofia Torvalds

Sofia Torvalds (s. 1970) on suomenruotsalainen toimittaja, joka työskentelee Kyrkpressenissä. Hän on kirjoittanut myös monia kirjoja. == Yksityiselämä == Torvalds on naimisissa ja hänellä on kolme lasta. == Kirjallinen tuotanto == * Hungrig. En bok om ätstörningar och föräldraskap (2013) * Bliv du hos mig (2016) Lähde: == Lähteet == Luokka:Suomalaiset toimittajat Luokka:Vuonna 1970 syntyneet Luokka:Elävät henkilöt
Valdemar Åkerlund

Valdemar Åkerlund on kuvitteellinen hahmo Yle TV2:n tuottamassa Maalaiskomedia-televisiosarjassa. Häntä kutsutaan enimmäkseen lempinimellä Valtsu. Hahmo on mukana sarjan kaikilla neljällä tuotantokaudella. Alussa Valtsu on Maalaiskomedia-kokonaisuuden tärkeimmän antagonistin Urmas Hakkaraisen leivissä. Sarjan protagonisti Pauli Antero Turpeinen palkkaa hänet pian asennusyrityksensä työntekijäksi, mistä Urmas suivaantuu. Valtsulla on kokemusta autoista, sillä hän on työskennellyt Volvon tehtailla Ruotsissa kokoonpanijana. Valtsu on sivuhahmo, joka kommentoi päähahmojen sanomisia ja tekemisiä. Hänen elämänasenteensa on melko rento, eikä hän juuri hötkyile. Hän asuu naimattomana Turpeisen huoltamon sivurakennuksessa. Maalaiskomedian toisella tuotantokaudella Peräkamaripojat Valtsu on yksi peräkamaripojista, mutta hän ei saa ketään tarjolla olevista naisista, sillä kauppiaan poika Late, Fräntilän Oskari ja kanttori Piiparinen nappaavat nämä. Valtsun merkittävä tehtävä Peräkamaripoikien juonen kannalta on hidastaa Oskarin lähtöä Kuusniemeltä Veera Kedon toivomuksesta. Kolmannella tuotantokaudella Mooseksen perintö Valtsu jatkaa Turpeisen työntekijänä, nyt myös Turpeisen kuljetusyrityksen taksikuskina. Tarinaan tulee mukaan nuori, vaaleahiuksinen peruskoulun opettaja Eija (Liisa Peltonen), joka hiljalleen ihastuu Valtsuun. Suhde ei kuitenkaan etene, sillä Eija lähtee opiskelemaan lääketiedettä. Neljännellä tuotantokaudella Turvetta ja timantteja Eija toimii Kuusniemen terveyskeskuslääkärinä, ja Valtsun suhde tähän alkaa jälleen lämmetä. Valtsun ensimmäinen tulkitsija on Kari Manninen. Valtsua on näytellyt kesäteatterissa mm. Juha Vilkki. Sittemmin Valtsua on näytelty kesäteatterien Maalaiskomedia- tuotannoissa, muun muassa Pyynikillä ja Jämsässä. == Lähteet == Luokka:Maalaiskomedia-hahmot
Ylijärvi (Lappeenranta)

Ylijärvi on suurelta osin kulttuurimaiseman reunustama järvi Lappeenrannassa Etelä-Karjalassa. Sen pinta-ala on 73 hehtaaria. Etäisyys Lappeenrannan keskustasta on 36 kilometriä etelälounaaseen. == Maantiede == Ylijärven ulottuvuus kaakosta luoteeseen on 3,15 kilometriä. Järvi kapenee kohti luodetta, ja sen eteläosa jakautuu Parkonlahteen ja Jokimiehenlahteen. Ylijärven eteläosa on pohjoisosaa syvempi, mutta lahdet ovat matalia. Noin viidesosa järvestä on vähintään kymmenen metriä syvä. Ylijärven ainoa saari on sen eteläosassa sijaitseva noin kahden aarin laajuinen luoto. Järven pohjoispuolella levittäytyy Ylijärven kylän maalaismaisema, jonka halki kulkee yhdystie 14780. Järven länsipuolella kohoaa Ilovuori, jonka laki on yli 70 metriä merenpinnan yläpuolella eli yli 40 metriä järvenpintaa korkeammalla. Ylijärven luoteisosaan virtaa tulouoma 1,3 kilometrin päästä luoteesta Ottojärvestä (45,1 metriä mpy). Ylijärven luusua sijaitsee altaan kaakkoiskulmassa, josta sen vedet laskevat Jokimiehenjokea kaakkoon Husujärveen (29,7 metriä mpy). Ylijärven vesitilavuus on 3 721 000 kuutiometriä. Ylijärvi (86.003.1.009) kuuluu Kaltonjoen valuma-alueeseen (86.003), joka on kolmannen jakovaiheen vesistö Venäjän raja-alueen vesistössä (86). Toinen jakovaihe on Alajoen alue (06.01). Kaltonjoen valuma-alueella on viisitoista vähintään hehtaarin laajuista vakavettä, joista laajimmat ovat Ottojärvi, Ylijärvi ja Husujärvi. == Lähteet == Luokka:Lappeenrannan järvet
Frederica Louisa Wilhelmina

Frederica Louisa Wilhelmina (18. marraskuuta 1774 – 12. lokakuuta 1837) oli Preussin prinsessa, josta tuli Vilhelm I:n puolisona Alankomaiden kuningatar. == Suku == Hänen vanhempansa olivat Preussin kuningas Fredrik Vilhelm II ja kuningatar Friederike Luise von Hessen-Darmstadt (1751–1805), joka oli Hessen- Darmstadtin maakreivi Ludwig IX:n ja kreivitär Caroline von Zweibrücke von der Pfalzin tytär. Vanhempien järjestetty avioliitto oli rakkaudeton ja isä laiminlöi avioliitosta syntyneitä lapsiaan. Hänellä oli seitsemän sisarusta, joista Friedrich Wilhelm, Fredrik Vilhelm III avioitui Luise von Mecklenburg- Strelitzin kanssa; Ludwig Carl (1773–1796) avioitui Frederica von Mecklenburg- Strelitzin kanssa; Augusta (1780–1841) avioitui Hessenin vaaliruhtinas Wilhelm II:n kanssa; Heinrich (1781–1846), armeijan upseeri, Venäjän armeijan jalkaväen kenraali Napoleonin vastaisessa sodassa 1815 ja Wilhelm (1783–1851) avioitui maakreivitär Marie Anna von Hessen-Homburgin kanssa. == Avioliitto ja lapset == Wilhelmina avioitui vuonna 1791 serkkunsa, Oranian prinssi Willemin (1772–1843) kanssa. Wilhelminalle ja Vilhelmille syntyi neljä lasta, lisäksi kaksi lasta syntyi kuolleina. * Willem Frederik George Lodewijk van Oranje- Nassau, Oranian prinssi (tuleva Vilhelm II), (1792–1849) * Willem Fredrik Karel van Oranje-Nassau (prinssi Frederik), (1797–1881), avioitui Preussin kuningas Fredrik Vilhelm III:n ja kuningatar Luisen tyttären, serkkunsa Preussin prinsessa Louise Augusta Wilhelmina Amalian kanssa; neljä lasta, joista vanhin tytär oli Ruotsin ja Norjan kuningatar Lovisa. * Wilhelmina Frederika Louise Paulina Charlotte van Oranje-Nassau (prinsessa Paulina), (1800–1806), kuoli kuusivuotiaana * Wilhelmina Frederika Louise Charlotte Marianne van Oranje-Nassau (prinsessa Marianne), (1810–1883), avioitui 1830 Preussin kuningas Fredrik Vilhelm III:n ja kuningatar Luisen nuorimman pojan, serkkunsa prinssi Albrechtin (1809–1872) kanssa; viisi lasta, avioero 1849 == Kuningatar == Wilhelmina, ystävien kesken Mini, tuli kuningattareksi maaliskuussa 1815 hänen puolisonsa perittyä valtaistuimen isältään. Ensimmäisen 15 vuoden ajan kuningaspari sukkuloi neljän palatsin väliä. Belgian itsenäistyttyä matkat Laekeniin loppuivat. Wilhelmina kuoli 62-vuotiaana lokakuussa 1837, joten hän ehti olla kuningattarena 22 vuotta. == Lähteet == Luokka:Alankomaiden kuninkaalliset Luokka:Vuonna 1774 syntyneet Luokka:Vuonna 1837 kuolleet
Panther KF51

Panther KF51 (KF on lyhenne sanasta Kettenfahrzeug, suom. tela-ajoneuvo) on Saksassa suunniteltu ja valmistettava taistelupanssarivaunu. Se on taistelutankin Leopard 2 seuraaja. Vaunun omamassa on 59 tonnia. Miehistön määrä vaihtelee kolmesta neljään.Panther KF51 main battle tank Rheinmetall. Viitattu 6.3.2023. Vuotta 2016 voitaneen pitää tämän vaunutyypin kehityksen merkkipaaluna.https://frontierindia.com/at-best-the-german-kf51-panther-is-an- improved-leopard-2-tank/ Viitattu 17.5.2023. Taisteluvaunun moottori on V12-tyyppinen MTU, joka on vesijäähdytetty dieselmoottori: teholtaan 1 500 hevosvoimaa.http://www.military-today.com/tanks/kf_51_panther.htm Viitattu 17.5.2023. Toimintamatka on arviolta 500 kilometriä. Vaunun kanuuna on 130 millimetrin vahvuinen.Simo Holopainen: Saksassa kehitettiin uusi taistelu­panssarivaunu Ilta-Sanomat 13.6.2022. Viitattu 6.3.2023. Se on myös automaattisesti lataava, joten erillistä lataajaa ei tarvita vaunumiehistössä. Panssarivaunussa on myös kaksi apukonekivääriähttp://www.military- today.com/tanks/kf_51_panther.htm Viitattu 17.5.2023.. Toinen on 12,7 mm ja toinen 7,62 mm . ==Lähteet== Luokka: Saksalaiset taistelupanssarivaunut
Linnégatan

pienoiskuva|Linnégatania itään päin. Linnégatan on Tukholman Östermalmilla sijaitseva katu, joka ulottuu länsi-itäsuunnassa Sturegatanilta Oxenstiernsgatanille. Matkalla se ylittää Narvavägenin puistokadun. Katu sai nykyisen nimensä Carl von Linnén mukaan, kun häntä esittävä patsas pystytettiin läheiseen Humlegårdeniin 1880-luvulla. Tätä ennen kadun itäosaa oli kutsuttu nimellä Nya Quartersgatan ja länsiosa oli ollut Fleminggatan. ==Kuvia== TCO-huset.jpeg|Ruotsin toimihenkilöiden ja virkamiesten keskusjärjestön TCO:n pääkonttori Linnégatanin ja Grev Turegatanin kulmassa. Sjökalven 14, 2019-05-14.jpg|Linnégatanin ja Sibyllegatanin kulman uusgoottilainen tiilitalo valmistui 1889, ja sen suunnittelivat arkkitehdit Lugwig Peterson ja Agi Lindegren.Andersson & Bedoire, 210 Hedvig Eleonora skola.JPG|Hedvig Eleonooran koulu Linnégatan 54:ssä. Arkkitehdit Axel ja Hjalmar Kumlien, 1883.Andersson & Bedoire, 315 Krubbans lekplats, april 2021f.jpg|Krubbanin leikkipuisto Linnégatanin ja Styrmansgatanin kulmassa. Östermalmsstationen, jan 2021b.jpg|Tukholman sähkölaitoksen entisen Östermalmin muuntajalaitoksen tiloissa on nykyisin Dramatenin ja Dansens Husin yhteinen teatterinäyttämö. Linnegatan 2008.jpg|Linnégatanin ja Narvavägenin kulmassa on Tukholman historiallinen museo. Garnisonen September 2014 01.jpg|Linnégatan 87–89:ssä toimi aikoinaan Svean ja Götan henkivartiokaartin varuskunta. Sittemmin se on muutettu konttoritiloiksi. ==Lähteet== * Andersson, Henrik O. & Bedoire, Fredric. Stockholms byggnader. Bokförlaget Prisma, 1991. ISBN 91-518-1841-8. ====Viitteet==== ==Aiheesta muualla== Luokka:Tukholman kadut Luokka:Östermalm
Rallicrossin SM-kausi 2008

Rallicrossin SM-kausi ajettiin vuonna 2008. ==Kilpailukalenteri== Kalenteri kaudella 2008: Nro Päivämäärä Paikka 1\. 9-10.5 Tykkimäki, Kouvola 2\. 23-24.5 Ahvenisto, Hämeenlinna 3\. 18-19.7 Sotka, Kauhajoki 4\. 8-9.8 Ylämylly, Joensuu 5\. 22-23.8 Iinatti, Oulu 6\. 12-13.9 Hyvinkää == Tallit ja kuljettajat == ===SuperCar=== Numero Kuljettaja Auto Seura 102 Ari Ruoppa BMW M3 ja Mitsubishi Lancer E6 KSAU 103 Marko Jokinen Peugeot 207 WRC HSTT 111 Atro Määttä Ford Focus WRC ValUA 121 Harri Korkiakoski Ford Focus WRC IisUA 133 Jani Paasonen Mitsubishi Lancer ja Škoda Fabia WRC MhMK 136 Martti Simonen Ford Fiesta HyUA 151 Silvo Viitanen Ford Focus WRC HyUA 163 Janne Kanerva Škoda Fabia WRC KankUA 199 Jukka Lautamäki Ford Escort WRC JaMoKe/UA TBA Teemu Pätsi Ford Focus WRC Kuusamon UA ===SRC=== Numero Kuljettaja Auto Seura 3 Juha-Pekka Mattila BMW 118 HämUA 4 Harri Kujala BMW M3 KauhUA 8 Timo Juhani Pellinen Ford Escort WRC SuonUA 10 Mika Vaaranmaa Ford Escort WRC JaMoKe/UA 13 Juha Sillanpää BMW M3 AL-Härmä 14 Kari Saastamoinen BMW 318 IS SuonUA 15 Mika Kivinen Volvo S40 EVO JyvUA 22 Topi Kannonlahti Ford Focus WRC JaMoKe/UA 23 Janne Sinkkonen BMW M3 KankUA 24 Joni Lassila BMW M3 HyUA 25 Harri Kaminen Toyota Corolla WRC JaMoKe/UA 26 Ville Mikkola BMW M3 VaToSUA 27 Hannu Mikkola BMW M3 VaToSUA 33 Osmo Lempinen Volvo S40 Hankiralli Ry 34 Ari-Pekka Pylväs Ford Escort SRC TamUA 36 Kari Viitanen BMW M3 HoMK/UA 38 Ilkka Nikunen Volvo S40 ScPalas 40 Jari-Pekka Kokko Volvo S40 LemUA 44 Petri Juupajärvi Subaru Impreza WRC ParkUA 49 Ari Jykylä Volvo S40 ÄhtUA 66 Jukka-Pekka Peltokangas Volvo S40 KvanUA 67 Rami Valaranta Volvo S40 EVO RauUA 99 Rami Systä Volvo S40 UUA == Tulokset == === Super Rallicross SM === Sija Kuljettaja Auto Pisteet 1\. Jari-Pekka Kokko Volvo S40 86 2\. Timo Pellinen Ford Escort WRC 85 3\. Mika Vaaranmaa Ford Escort WRC 69 Lähde: === Divisioona 1 4WD === Sija Kuljettaja Auto Pisteet 1\. Marko Jokinen Peugeot 207 WRC 93 2\. Jani Paasonen Mitsu/Skoda/Ford 81 3\. Martti Simonen Ford Fiesta 80 Lähde: === Autokrossi SM === Sija Kuljettaja Auto Pisteet 1\. Ari Perkiömäki Toyota MR2 93 2\. Jari Järvenpää Toyota Starlet 76 3\. Toni Vainikka VW 1302 S 76 Lähde: == Lähteet == Luokka:Rallicross-sarjat Luokka:Vuoden 2008 moottoriurheilu
Svelviksposten

Svelviksposten (vuosina 1963–1983 Svelviks Tidende, 1983–1995 Svelvik Nytt) on norjalainen vuonna 1963 perustettu paikallislehti, jonka toimitus on Drammeniin kuuluvassa Svelvikissä. Lehti ilmestyy torstaisin ja kuuluu Amedia- konserniin. Sen edeltäjä oli vuonna 1886 perustettu Svelviksposten (vuosina 1886–1901 Svelvigs Tidende). Svelviksposten.jpg|Lehden toimitus Svelvikissä. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Drammen
Maja Ognjenović

Maja Ognjenović (; s. 6. elokuuta 1984 Zrenjanin) on serbialainen lentopalloilija ja olympiamitalisti. Ognjenović kuului Serbian naisten lentopallomaajoukkueeseen vuoden 2008 olympialaisissa Pekingissä, vuoden 2012 olympialaisissa Lontoossa, vuoden 2016 olympialaisissa Rio de Janeirossa ja vuoden 2020 olympialaisissa Tokiossa. Joukkue sijoittui viidenneksi 2008 ja 11:nneksi 2012. Joukkue saavutti hopeaa 2016 ja pronssia 2020. MM-kilpailuissa Ognjenović edusti Serbia-Montenegroa ja saavutti pronssia 2006. Vuonna 2018 hän kuului Serbian kultaa voittaneeseen joukkueeseen. EM-kilpailuissa Ognjenović voitti kultaa vuosina 2011 ja 2019 sekä saavutti hopeaa 2007 ja pronssia 2015. == Lähteet == == Aiheesta muualla == * Luokka:Serbialaiset lentopalloilijat Luokka:Serbialaiset olympiamitalistit Luokka:Vuonna 1984 syntyneet Luokka:Elävät henkilöt
Ilmari Anttila

Ilmari Aukusti Anttila (16. tammikuuta 1894 Muonio – 14. tammikuuta 1972 Oulu) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen. Viitattu 7.3.2023. Anttilan vanhemmat olivat kauppias Adolf Anttila ja Greta Matilda Olli ja puolisot 1925–1959 Saara Elise Halmetoja ja sitten Aino Anttila. Anttila tuli ylioppilaaksi Kemin suomalaisesta yhteiskoulusta 1916 ja valmistui metsänhoitajaksi Helsingin yliopistosta 1920. Teknillisen metsä- ja sahakoulun kurssin Härnösandissa Ruotsissa Anttila suoritti 1922. Hän oli Metsähallituksen metsäkonduktööri 1920, avustava metsänhoitaja Kemin tarkastuspiirissä 1921 ja Perä-Pohjolan piirikunnassa 1922, Ab Ytterstfors-Munksundin palveluksessa 1923, Metsätalousosuuskunta Pyhäjoen toimitusjohtaja 1924–1929, F. A. Juselius Ab:n metsäpäällikkö 1929–1930, Ab Silvana Oy:n palveluksessa 1931 sekä Metsähallituksen avustava metsänhoitaja Pohjanmaan piirikunnassa 1932–1934 ja Pudasjärven hoitoalueen vt. aluemetsänhoitaja 1934–1936. Kulkulaitosten ja yleisten töiden ministeriön työttömyystarkastaja Anttila oli 1936–1937 ja palkkatarkkailija 1937, Metsähallituksen Pohjanmaan piirikunnan hankintametsänhoitaja 1938–1941, Kainuun tarkastuspiirin piiritarkastaja 1941–1948 ja Pohjanmaan piirikunnan vt. piirikuntapäällikkö 1947–1948 ja piirikuntapäällikkö 1948–1961. Hän oli myös Metsähallituksen Pudasjärven hoitoalueen kassanhoitaja 1934–1936, halko- ja hiiltopuuhankintojen suunnittelija ja tarkastaja 1940–1941 ja Pohjanmaan hiiltopiirin metsänhoitaja 1940. Metsäneuvoksen arvonimen Anttila sai 1953.Kuka kukin on 1954, s. 42. Viitattu 7.3.2023. Kuolleita. Helsingin Sanomat, 19.1.1972, s. 11. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1894 syntyneet Luokka:Vuonna 1972 kuolleet
Kilpailuliput

Kilpailuliput moottoriurheilussa ovat käytössä ilmoittamaan kilpailijoille vaaratilanteesta tai antamaan ohjeita kilpailun johdosta. Seurantapaikat, joista lippuja näytetään päätetään ratakohtaisesti ja vaativat esimerkiksi FIA:n hyväksynnän eikä liputuspaikkaa voida muuttaa ilman lupaa. Erilaisia lippuja on useita ja säännöt ovat erilaiset autourheilussa ja moottoripyöräilyssä. Lippuja täydentämään tai niiden sijaan voidaan käyttää värillisiä valaisimia. Valaisimia käytetään yökilpailuissa ja niiden käytöstä on kerrottava etukäteen kilpailijoille. == Liput == * Punainen lippu tarkoittaa erän keskeyttämistä. Punaista lippua näytetään kaikilta seurantapaikoilta kun kilpailu keskeytetään esimerkiksi vakavan onnettomuuden tai rajun säätilan muutoksen vuoksi. Kilpailun johto tekee päätöksen, että jatkaminen on vaarallista tai vaikeaa. * Keltaista lippua näytetään kun radalla on vaaratilanne. Lippua näytetään vaarapaikkaa edeltävästä sijainnista. Keltaisen lipun alueella ei sallita ohittamista. Alueen loppuminen näytetään vihreällä lipulla. * Keltainen lippu SC-merkin kanssa tarkoittaa turva-auton tuloa radalle. FCY-merkki tarkoittaa koko radan keltaista lippua (full course yellow). * "Code 60" on purppuranvärinen merkki, jolloin käytetään 60 km/h nopeusrajoitusta, Merkki on lähtöisin 24 tunnin kilpailuista. Kilpailun johdolla on yhä mahdollisuus turva-auton käyttöön vaihtoehtona. * Punakeltaista lippua käytetään varoittamaan öljystä radalla tai muusta radan liukkaaksi tekevästä syystä. Lippua ei heiluteta vaan se on paikoillaan. * Sinistä lippua näytetään autolle, jota nopeampi auto on ohittamassa kierroksella. * Valkoista lippua näytetään kun edessä on hyvin hidas auto kuten toimitsijan auto. * Vihreä lippu tarkoittaa reitin olevan selvä. Lippua näytetään keltaisen lipun alueen jälkeen. * Mustavalkoista vinottaista lippua näytetään auton numeron kanssa epäurheilijamaisesta käytöksestä. * Musta lippu oranssilla ympyrällä näytetään kun autossa on mekaaninen ongelma kuten vaurioita tai se vuotaa öljyä. * Musta lippu tarkoittaa hylkäystä * Ruutulippu tarkoittaa kilpailun päättymistä. * Kansallista lippua voidaan käyttää kilpailun aloittamiseen. Tiedosto:Auto Racing Oil.svg|Punakeltainen lippu, jolla varoitetaan öljystä. Tiedosto:Auto Racing Orange Circle.svg|Musta oranssilla ympyrällä mekaaniselle vialle. Tiedosto:F1 black and white diagonal flag.svg|Mustavalkoinen vinottainen lippu epäurheilijamaisesta käytöksestä. Tiedosto:F1 chequered flag.svg|Ruutulippu kilpailun päättymiseen. Tiedosto:Auto Racing Code 60 flag.svg|"Code 60" -merkki. == Lähteet == Luokka:Moottoriurheilutermit Luokka:Liput
Vantaan urbaani filmifestivaali

Vantaan urbaani filmifestivaali (VUFF) on vuonna 2023 ensimmäisen kerran järjestettävä elokuvajuhla, josta on tarkoitus tulla jokavuotinen. Festivaali kestää neljä päivää, ja ohjelmistoon kuuluu uusia ja vanhoja elokuvia. Elokuvien esityspaikat ovat Kino Myyri ja Myyräncolon Skenesalin pop up -teatteri. Tapahtuman järjestävät Pop Up Kino Helsinki, Myyräncolo ja Vantaan kaupungin kulttuuri- ja kirjastopalvelut.Jonna Hovi-Horkan, Vantaalla uusi elokuvafestivaali. Helsingin Sanomat 7.3.2023 s. A 23 ==Lähteet== ==Aiheesta muualla== * Vantaan urbaani filmifestivaali Luokka:Suomalaiset elokuvajuhlat Luokka:Vantaan tapahtumat
Linda Jansson

Linda Jansson (s. 1974) on suomalainen ammattilaisuransa lopettanut tennispelaaja. Tenniksen lisäksi hän on kilpaillut Racketlonissa. == Elämä == Jansson on syntynyt Ahvenanmaalla. == Lähteet == Luokka:Suomalaiset tennispelaajat Luokka:Vuonna 1974 syntyneet Luokka:Elävät henkilöt
Kyrylo Stetsenko

Kyrylo Stetsenko, , (24. toukokuuta 1882 Kvitkyi, Kiovan kuvernementti – 29. huhtikuuta 1922 Vepryk, Kiovan kuvernementti) oli ukrainalainen säveltäjä, kuoronjohtaja, opettaja ja yhteiskunnallinen toimija. Stetsenkon musiikillisen lahjakkuuden havaitsi hänen opiskeluaikanaan Kiovassa luostarikuoron johtaja I. Apolonov. Valmistuttuaan 1903 Kiovan teologisesta akatemiasta Stetsenko aloitti opettajana ja johti kirkkokuoroja ja maallisia kuoroja. Hän opiskeli säveltämistä Lysenkon musiikki- ja teatterikoulussa opettajanaan Hryhori Ljubomyrskyi. Stetsenko yritti yhdessä johtavien ukrainalaisten musiikin alalla toimivien kanssa perustaa itsenäisen musiikkikustantamon. Samoihin aikoihin hän laati laulukirjan Luna ('Kaiku'). Hän joutui toimintansa vuoksi pidätetyksi, ja hänet karkotettiin vuosiksi 1907–1910 Donbasiin, jossa hän toimi paikallisissa kouluissa musiikinopettajana. Sieltä hän muutti opettajaksi Bila Tserkvaan ja sitten Vinnytsjaan. Hän sai pappisvihkimyksen 1911 ja meni papiksi Podiliaan Tomašpilin lähelle. Luovaan työhön tuli tauko vuoteen 1917 asti, jolloin hän meni opetusministeriöön ja palasi käytännöllisten töiden ohella jälleen säveltämisen ja kuoronjohtamisen pariin. Jouduttuaan uusien neuvostoviranomaisten epäsuosioon hän meni 1920 papiksi Kiovan eteläpuolelle Veprykin kylään. Stetsenko jatkoi säveltämistä ja opettamista Mykola Lysenkon perustaman ukrainalaisen musiikkiperinteen mukaisesti. Hän sävelsi ukrainalaisten runoilijoiden, esimerkiksi Taras Ševtšenkon, Ivan Frankon, Lesja Ukrajinkan ja Oleksander Olesin, tekstejä. Kanadassa julkaistiin 2006 kahden cd:n albumi hänen taidelaulujaan. Stetsenkon kuorosävellyksiin kuuluu uskonnollisia sävellyksiä ja ukrainalaisten kansanlaulujen sovituksia. Hän sävelsi myös teatteri- ja oopperamusiikkia, muun muassa kaksi lastenoopperaa. Stetsenko kuoli lavantautiin saatuaan tartunnan hoitaessaan kyläläisiä epidemian aikana. Hänen kotitalonsa Veprykissä muutettiin 1982 hänen muistoaan kunnioittavaksi museoksi. ==Lähteet== ==Aiheesta muualla== Luokka:Ukrainalaiset säveltäjät Luokka:Ukrainalaiset kuoronjohtajat Luokka:Vuonna 1882 syntyneet Luokka:Vuonna 1922 kuolleet
Isosininuppi

Isosininuppi (Trachelium caeruleum) on kellokasvien (Campanulaceae) heimoon, sininuppien (Trachelium) sukuun kuuluva kasvilaji. Se on alun perin Välimeren ympäristöstä kotoisin oleva kasvilaji, jota kasvatetaan koristekasvina puutarhoissa. Sitä voidaan käyttää myös leikkokukkana. Isosininuppi on monivuotinen ja voi kasvaa noin 60 cm korkeaksi. Sen lehdet ovat tummanvihreitä, suikeita ja terävästi hammaslaitaisia. Kukat sijaitsevat ryhminä ja ovat pieniä sekä sinivioletteja. Isosininuppi kukkii pitkään läpi kesän ja sen pölyttäjinä toimivat perhoset. Kasvatettuna isosininuppi kasvaa monenlaisella maaperällä, kunhan maaperä on hyvin vettä läpäisevä. Kosteuden suhteen se menestyy keskikosteassa maaperässä, joskin se pitää kosteasta kasvupaikasta. Valoisuuden suhteen se menestyy täydessä auringon valossa tai puolivarjossa. Kukinnan edistämiseksi jo kukkineet kukat voi poistaa ja keväisin vanhat varret voi leikata mataliksi. == Lähteet == * San Luis Obispo Botanical Garden: Trachelium caeruleum == Aiheesta muualla == * Kassu – Kasvien suomenkieliset nimet: Isosininuppi (Trachelium caeruleum) * iNaturalist: Trachelium caeruleum * UniProt: Taxonomy – Trachelium caeruleum * Global Biodiversity Information Facility (GBIF): Trachelium caeruleum Luokka:Kellokasvit
Baraduke

Baraduke (Japanin ulkopuolella myös nimellä Alien Sector) on Namcon kehittämä ja julkaisema räiskintäpeli. Peli on julkaistu vuonna kolikkopelinä ja myöhemmin Sharp X68000:lle. == Pelaaminen == Peli on räiskintäpeli, jossa pelaaja muukalaisten tukikohdan läpi ampuen pahiksia matkalla. Pelattavat hahmot ovat nimiltään "Kissy" ja "Takky", jotka juontavat Yoshihiro Kishimoton ja Yukio Takahashin lempinimistä (jotka ovat pelin ohjelmoija ja suunnittelija). Pelaajan tavoitteena on tutkia Baraduke-linnoitusta jotta pääsee pohjalle, jossa pomovastus sijaitsee. Pelissä on olennaista pelastaa Paccet-rodun muukalaisia, jotka ovat sinisten Octy-muukalaisten hyökkäyksen kohteena. Pelastamalla Paccetit saa lisäsuojia, jotka tulevat tarpeeseen. == Lähteet == == Aiheesta muualla == * * * Luokka:Vuoden 1985 videopelit Luokka:Namcon kolikkopelit
− (albumi)

− (Subtract) on englantilaisen laulaja-lauluntekijä Ed Sheeranin studioalbumi, joka julkaistiin 5. toukokuuta 2023. Sheeran on tehnyt albumin yhdessä Aaron Dessnerin kanssa. Albumin teemat kumpuavat Sheeranin parhaan ystävän Jamal Edwardsin menehtymisestä sekä hänen vaimonsa Cherry Seabornin raskauden aikaisesta syövästä. Albumin kaikkiin perusversion 14 kappaleeseen on julkaistu musiikkivideo. Kaikkien videoiden ohjaajana on toiminut Mia Barners. Albumi sisältää myös neljä lisäkappaletta, joista ei ole musiikkivideota. == Kappaleet == # # # # # # # # # # # # # # # (bonuskappale) # (bonuskappale) # (bonuskappale) # (bonuskappale) == Arvostelut == * Helsingin Sanomat: == Lähteet == Luokka:Vuoden 2023 albumit Luokka:Ed Sheeranin albumit Luokka:Aaron Dessnerin tuottamat albumit
Maaseudun Säätiö

Maaseudun Säätiö on vuonna 1950 rekisteröity säätiö, joka kytkeytyy läheisesti Suomen Keskustaan. Säätiön tarkoituksena on sääntöjen mukaisesti maaseudun yhteishengen kasvattaminen sekä maaseutuhenkisen sivistystoiminnan vaaliminen ja tukeminen. Säätiötä suunniteltiin aluksi jopa puolueen päärahoittajaksi, mutta rooli jäi vähäisemmäksi. Säätiö on ollut keskeinen toimija Keskustan toimitilajärjestelyissä. Säätiön säännöissä ei ole muodollista yhteyttä puolueeseen, mutta sen itseään täydentävä hallitus on koostunut ministeri- ja kansanedustajatason keskustavaikuttajista sekä puolueen talous- ja järjestöhallinnon ammattilaisista. Säätiön kiinteistöomaisuuteen pohjaavan taseen velaton arvo on vaihdellut kahden miljoonan euron molemmin puolin. Säätiö on Maaseudun Terveys- ja Lomahuolto ry:n jäsenjärjestö. == Toiminta == Vuosituhannen taitteen toimintakertomuksissa säätiö kuvailee toimintaansa siten, että säätiö on toiminut yhteistyössä Keskustapuolueen, sen sisarjärjestöjen ja Alkio-opiston kanssa. Säätiön jakanut opistolle stipendejä ja toisinaan säätiö on ostanut taidetta puolueen vaaliehdokkaiden tukiyhdistyksiltä. Isommat avustukset on ohjatu joko omista varoista tai lahjoituksista Keskustapuolueelle. Lisäksi säätiön toiminta on keskittynyt pitkään Keskustan puoluetoimiston ympärille. == Historia == Maaseudun Säätiön tarkoitus oli alkujaan Arvo Korsimon suunnitelman mukaisesti koota varoja elinkeinoelämältä. Maalaisliiton tunnukset eivät näkyneet suoraan säätiön toiminnassa, jotta lahjoitusten tekeminen olisi säätiölle helpompaa. 1950-luvulla säätiön varoista huomattava osa sijoitettiin Maalaisliiton puoluetalon rakentamishankkeeseen ja sittemmin se on ollut keskeinen toimija myös Keskustan toimitilajärjestelyissä. Säätiö oli Keskustan välikäsi myös 1970-luvulla perustetussa Tarveasunnot Oy:ssä eli myöhemmässä TA-yhtymässä. Myöhemmin säätiö luopui TA-Yhtymän omistuksista sekä puolueen äänenkannattajaa julkaisevan Joutsen Media Oy:n osakkeista. Toisaalta säätiö on laajentanut osuuttaan omistamissaan asunto-osakeyhtiöissä. Näiden toimenpitsieden jälkeen säätiön omistukset ovat olleet keskeisimmin kiinteistöomaisuutta. == Lähteet == Luokka:Suomalaiset säätiöt Luokka:Suomen Keskusta
Ruusuneidikki

Ruusuneidikki (Nerine bowdenii) on narsissikasvien (Amaryllidaceae) heimoon, neidikkien (Nerine) sukuun kuuluva kasvilaji. Se on eteläisestä Afrikasta kotoisin oleva monivuotinen sipulikasvi, jota käytetään leikkokukkana. Laji kasvaa luonnossa kesäsateiden ilmaston alueella, joilla on kuivat ja viileät talvet. Sipulin istuttamisen jälkeen sipuli vaatii noin seitsemän kuukautta kestävän kasvukauden ja sen jälkeen noin neljä kuukautta kestävän viileän lepokauden. Tämä viileä kausi on välttämätön kukinnan käynnistymiselle. == Lähteet == * Theron, K. I. & Jacobs, G., 1994: Periodicity of Inflorescence Initiation and Development in Nerine bowdenii W.Watson (Amaryllidaceae) — Journal of the American Society for Horticultural Science 119 (6):1121–1126 (pdf) == Aiheesta muualla == * Laji.fi: Ruusuneidikki (Nerine bowdenii) * Integrated Taxonomic Information System (ITIS): Nerine bowdenii * Global Biodiversity Information Facility (GBIF): Nerine bowdenii Luokka:Narsissikasvit